CELEX: 32020D0556
Language: et
Date: 2020-04-21 00:00:00
Title: Nõukogu otsus (EL) 2020/556, 21. aprill 2020, millega pikendatakse otsusega (EL) 2020/430 kehtestatud ajutist erandit nõukogu kodukorrast seoses reisimisraskustega, mida põhjustab COVID-19 pandeemia liidus

23.4.2020   
               
               
                  ET
               
               
                  Euroopa Liidu Teataja
               
               
                  LI 128/1
               
            
         NÕUKOGU OTSUS (EL) 2020/556,
         21. aprill 2020,
         millega pikendatakse otsusega (EL) 2020/430 kehtestatud ajutist erandit nõukogu kodukorrast seoses reisimisraskustega, mida põhjustab COVID-19 pandeemia liidus
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 240 lõiget 3,
         ning arvestades järgmist:
         
                     (1)
                  
                  
                     Nõukogu otsusega (EL) 2020/430 (1) kehtestati ühekuuline erand nõukogu kodukorra (2) artikli 12 lõike 1 esimesest lõigust seoses liikmesriikide valitsuste alaliste esindajate komitee (Coreper) tehtud otsustega kasutada tavalist kirjalikku menetlust. Selle erandi kohaldamine lõpeb 23. aprillil 2020.
                  
               
                     (2)
                  
                  
                     Otsuses (EL) 2020/430 sätestatakse, et kui see on põhjendatud erandlike asjaolude jätkumisega, võib nõukogu kõnealust otsust pikendada.
                  
               
                     (3)
                  
                  
                     Kuna COVID-19 pandeemiast tingitud erandlikud asjaolud jätkuvad ja liikmesriigid kohaldavad endiselt mitmeid erakorralisi ennetus- ja piiramismeetmeid, on vaja pikendada otsuse (EL) 2020/430 artikliga 1 kehtestatud erandit ühe kuu võrra,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga pikendatakse otsuse (EL) 2020/430 artikliga 1 kehtestatud erandit ühe kuu võrra alates 23. aprillist 2020.
         
         
            Artikkel 2
            Käesolev otsus jõustub selle vastuvõtmise päeval.
            See avaldatakse Euroopa Liidu Teatajas.
            
         
         
            Brüssel, 21. aprill 2020
            
               
                  Nõukogu nimel
               
               
                  Eesistuja
               
               G. GRLIĆ RADMAN
            
         
         
            (1)  Nõukogu 23. märtsi 2020. aasta otsus (EL) 2020/430, mis käsitleb ajutist erandit nõukogu kodukorrast seoses reisimisraskustega, mida põhjustab COVID-19 pandeemia liidus (ELT L 88 I, 24.3.2020, lk 1).
         
            (2)  Nõukogu 1. detsembri 2009. aasta otsus 2009/937/EL, millega võetakse vastu nõukogu kodukord (ELT L 325, 11.12.2009, lk 35).